jkorsvik/nowiki_second_scrape_merged huggingface dataset:
Femte Makkabeerbok

Femte Makkabeerbok er et verk som handler om Judeas historie fra rundt 186 f.Kr. til regjeringstiden til Herodes den store.
Boken er overlevert på arabisk, men den ble trolig opprinnelig skrevet på hebraisk.
Boken viser noen likheter med den krøniken som kalles Josippon.
Jahangir

Jahangir eller Nur-ud-din Salim Jahangir (født 31. august 1569 i Fatehpur Sikri, død 28. oktober 1627 i Khanpur Chingas i Kashmir på vei til Lahore) var indisk stormogul som hersket over Mogulriket fra 1605 og fram til sin død. Navnet Jahangir er fra persisk, جہانگير, og betyr «Verdens erobrer». Nur-ud-din eller Nur al-Din er et arabisk navn som betyr «Troens lys».


== Liv og virke ==


=== Bakgrunn ===
Han ble født som prins Muhammad Salim og var den tredje og eldste overlevende sønn av stormogul Akbar den store. Akbars tvillingsønner, Hasan og Hussain, døde som barn. Hans mor, Jodhabai, var en rajputprinsesse fra Amber. Jahangir var gift med persiske Nur Djahan og ble etterfulgt av Jahan.


=== Stormogul ===
Mogulrikets ekspansjon fortsatte under Jahangir. Han førte flere felttog i det sørlige India uten at han gjorde større erobringer. Rajputfyrstedømmet Udaipur ble tatt i 1614 og Ahmednagar i 1616, men den persiske herskeren Shah Abbas lyktes også ta tilbake Kandahar i 1622. Jahangir ga handelsrettigheter til Portugal og Storbritannia (gjennom Det britiske ostindiske kompani).
I de senere år møttes han to ganger av åpent opprør av sønnen Shah Jahan som ønsket å bli tronfølger. En tid var Jahangir fanget av en opprørsk general, men kom fri kort før sin død.
Jahangir og hans hoff ble skildret av Thomas Roe, som i 1615 besøkte hans hovedstad Agra som engelsk ambassadør.


== Referanser ==


== Litteratur ==
Keiseren av Hindustan, Jahangir; oversatt fra persisk av major David Price (1829): Memoirs of the Emperor Jahanguir. J.Murray, London.
Alvi, Sajida S. (1989): «Religion and State during the Reign of Mughal Emperor Jahǎngǐr (1605–27): Nonjuristical Perspectives». Studia Islamica 69: 95–119. doi:10.2307/1596069.
Findly, Ellison B. (1987): «Jahāngīr's Vow of Non-Violence». Journal of the American Oriental Society, Vol. 107, No. 2) 107 (2): 245–256. doi:10.2307/602833.


== Eksterne lenker ==
The World Conqueror: Jahangir
Bergveronika

Bergveronika er en flerårig urt i kjempefamilien. 
Den blir ca. 8 cm høy. Jordstengelen og nedre del av stengelen er trehard. Den har tykke, blanke blader. Blomstene står i halvskjerm og er mørkeblå. Den blomstrer rundt juni måned på berg og grus på kalkrik grunn til fjells. Den vokser i alle fjelltrakter i Norge. I Jotunheimen finnes den opp til 1800 m.
Bardu kommune har valgt bergveronika som kommuneblomst.


== Eksterne lenker ==
(en) Bergveronika i Encyclopedia of Life 
(en) Bergveronika i Global Biodiversity Information Facility 
(no) Bergveronika hos Artsdatabanken 
(sv) Bergveronika hos Dyntaxa 
(en) Bergveronika hos ITIS 
(en) Bergveronika hos NCBI 
(en) Bergveronika hos The International Plant Names Index 
(en) Bergveronika hos Tropicos 
(en) Kategori:Veronica fruticans – bilder, video eller lyd på Wikimedia Commons 
(en) Veronica fruticans – galleri av bilder, video eller lyd på Wikimedia Commons 
Veronica fruticans – detaljert informasjon på Wikispecies
RHORM (album)

RHORM er det første studioalbumet og debutalbumet til det norske hardrock-bandet RHORM, utgitt av plateselskapet West Audio Productions i Stavanger. Albumet kom ut 9. november 2010, tre og et halvt år etter at gruppen ble stiftet. Platen ble spilt inn i NRK Hordalands studio i Bergen.


== Låtene ==
Helt i starten var RHORM et rent coverband. «Holding Her Own», «Coming Back» og «My Neighbour Ray» var de tre første låtene gruppen skrev på egen hånd. De tre sangene ble spilt live for første gang under en konsert på Teknikerkroen i Bergen 15. februar 2008. «Looking Good In Shades» ble spilt inn to ganger. Gruppen var misfornøyd med låten, og spilte den inn på nytt med annet arrangement. «Slutty Rock Chicks» var den siste låten som ble skrevet til platen, og den eneste som ikke var fremført live før innspillingen.


== Tekstene ==
Kameratskap og damer er sentrale temaer i låtene på platen, tydeligst i «My Boys Are Waiting» og «Slutty Rock Chicks». «Ahead of the Wheel» inneholder klare referanser til «Far Cry» av Rush, og gruppen takker også gruppens tekstforfatter Neil Peart i coveret for inspirasjon til låten. «My Neighbour Ray» er den mest dystre låten på albumet, mens «Holding Her Own» handler om en mann som forfører en kvinne på bar, for senere å finne ut at vedkommende er en transmann. Teksten inneholder referanser til Dee Dee Ramones liv og Ramones-låten «53rd & 3rd», klarest i strofen «I make my livin' down on 54th & 3rd». Gruppen nevner også Mötley Crüe i en av låtene. 


== Sporliste ==
«Holding Her Own» (Roy Hilmar Svendsen) – 3:24
«My Boys Are Waiting» (Asle Bentzen) – 3:03
«Looking Good in Shades» (Jan Inge Ebbesvik) – 3:11
«Ahead of the Wheel» (Svendsen) – 3:08
«I Tried» (Bentzen) – 3:37
«My Neighbour Ray» (Ebbesvik) – 4:11
«Slutty Rock Chicks» (Bentzen) – 4:19
«Coming Back» (Bentzen) – 3:24
«Second Hand Ladies» (Svendsen) – 3:13


== Ikke utgitte låter ==
Det eksisterer demoinnspillinger av både «Holding Her Own» og «My Neighbour Ray», innspilt høsten 2008. Begge disse har vært gjort tilgjengelige på NRK Urørt. Et tiende spor, «Pet Shop Girl», ble aldri spilt inn, angivelig på grunn av for drøy tekst. 


== Medlemmer ==
Jan Inge Ebbesvik – vokal
Asle Bentzen – gitar
Roy Hilmar Svendsen – gitar
Anders Dale – bass
Lars Helge Glomnes – trommer
Anna Sedojkina

Anna Sergejevna Sedojkina (russisk: Анна Сергеевна Седойкина; født 1. august 1984 i Volgograd) er en russisk håndballmålvakt, som spiller for den russiske hovedstadsklubben CSKA Moskva og det russiske landslaget.


== Karriere ==
Sedojkina spilte for Dinamo Volgograd fra 2000 til 2015, og vant det russiske seriemesterskapet fem ganger (2001, 2009, 2010, 2011 og 2012), samt EHF-cupen i 2008.
Hun ble verdensmester sammen med det russiske landslaget under VM i 2009 i Kina. Hun vant også bronsemedalje under EM i 2009 i Makedonia.
Hun tok gull under Sommer-OL 2016.


== Referanser ==


== Eksterne lenker ==
(en) Anna Sedojkina – Olympedia 
(en) Anna Sedojkina – Sports-Reference (OL-resultater – arkivert) 
(en) Anna Sedojkina – Det europeiske håndballforbundet (EHF) 
Profil på Dinamo Volgograds nettsted (russisk)
Mike Grell

Mike Grell (født 13. september 1947) er en amerikansk tegneserieskaper. I 1970-årene jobbet han mest for DC Comics der han først tegnet Superboy and the Legion of Superheroes etter manus av Cary Bates og Jim Shooter. Etter dette både skrev og tegnet han fantasyserien The Warlord. 
På begynnelsen av 1980-tallet skrev og tegnet Grell avisserien med Tarzan. I 1982 skrev og tegnet han de første åtte nummerne av science fictionserien Starslayer for forlaget Pacific Comics og senere First Comics før han overlot serien til John Ostrander og Lenin Delsol. I 1983 skapte han spenningsserien Jon Sable for First Comics. Han skrev serien frem til den ble kansellert i 1988. Grell har også skrevet en roman om Sable (2000). I 1987 begynte Grell å arbeide for DC igjen. Med miniserien Green Arrow: The Longbow Hunters oppdaterte han den gamle superhelten og plasserte ham i en mørkere, mer realistisk verden. The Longbow Hunters ble fulgt opp av en fast månedlig serie Grell skrev frem til 1994. Fra 1993 til 1995 laget Grell serien Shaman's Tears.


== Referanser ==


== Eksterne lenker ==
(en) Offisielt nettsted 
(en) Mike Grell – kategori av bilder, video eller lyd på Commons 
(en) Mike Grell på Internet Movie Database
PISA-studien 2009

PISA-studien 2009 (også bare kalt PISA 2009 eller PISA-undersøkelsen 2009; norsk rapport: På rett spor) er en komparativ studie av 15-åringers kompetanse i lesing, matematikk, og naturfag i flere land laget av Programme for International Student Assessment (PISA) i samarbeid med OECD utgitt 7. desember 2010. Samme undersøkelse er utgitt tidligere i 2000, 2003 og 2006. Studien legger hovedvekt på ett av de tre fagfeltene, der årets undersøkelse hadde leseferdighet som såkalt fokusfag.


== Deltakerland ==
I undersøkelsen deltok rundt 400 000 elever i 65 land, derav 33 OECD-land. Det kan være feilaktig å vise til ulike land, da noen av områdene PISA har avgrenset er økonomiske soner og ikke egne stater. Eksempler er Hongkong, Shanghai og Macao i Kina.


== Poengberegning ==


=== Metode ===
Elevene blir utvalgt ved loddtrekning som skjer i regi av OECD. Normalt trekkes om lag 200 norske skoler, og ved hver skole trekkes det deretter 30 elever (eller alle elevene ved skolen hvis skolen har færre enn 30 elever i det aktuelle årskullet). Undersøkelsen forsøker å skaffe et representativt utvalg av elever innen hvert land. Elevene og andre som blir valgt gjennomfører følgende punkter:
Alle tre fagområder blir testet gjennom en papirbasert prøve til alle elever som varer i to timer.
1/3 av elevene gjennomfører også en elektronisk prøve i fokusfaget, som denne gangen var lesing.
Et spørreskjema uten streng tidsbegrensning om "familiebakgrunn, holdninger, læringsstrategier [og] læringsmiljø på skolen"
Skolens ledelse besvarer også et lignende spørreskjema.


== Resultat ==


=== Generelt ===


=== I Norge ===
Den norske rapporten utgitt av Universitetsforlaget ble kalt «På rett spor». Regjeringen beskriver undersøkelsens resultat for Norges del som en "klar framgang for norsk skole". Nivået økte i alle tre fagområder fra 2006, men ligger imidlertid på et nivå Norge lå på i 2000.


=== Tabelloversikt ===
Nedenfor er en tabelloversikt med poeng innen de tre fagfeltene samt endring siden undersøkelsen i 2006. Gjennomsnittet er også lagt til, men dette spesifikt er ikke tall hentet fra PISA-undersøkelsen selv. Tabellen er sorterbar.


== Referanser ==


== Eksterne lenker ==
Den norske rapporten av undersøkelsen
Rapporten på OECDs hjemmesider
Rapporten på OECDs hjemmesider (2006)
Nettstedet til PISA Norge
John Derek Bishop

John Derek Bishop (1985) er en norsk elektronisk musikkprodusent fra Stavanger, også kjent under pseudonymet Tortusa.  Han ble nominert til Spellemannprisen 2016 i klassen elektronika for I Know This Place - The Eivind Aarset Collages.. Han har blant annet jobbet med musikerne Arve Henriksen, Eivind Aarset, Jan Bang og Erland Dahlen. Sammen med saksofonist Inge Weatherhead Breistein gav han ut sitt andre album på Jazzland Recordings i 2018 og turnerte i den forbindelse i Tyskland, England og Norge. I september 2019 gav han ut albumet "Eternal Return" på Jazzland Recordings  med duoen Past Present (Simen Kiil Halvorsen og Alexander Hoholm). I 2021 gav han ut soloalbum album på Jazzland Recordings, blant annet med gjesteartister Arve Henriksen, Eivind Aarset, og Erland Dahlen. I 2021 gav han ut album på Arjuna Music sammen med Jan Bang, Eivind Aarset, Samuel Rohrer og Erik Honore under bandnavnet Dark Star Safari.      
Han har vært med i musikkgrupper som Tortusa/Breistein, The Afeeliated, Saxxemark, Beatpop, og Skolekorps, samt laget musikk til kortfilmene Limerence (2010), Hyperspace (2012) og Across the Dreams (2014).     
Bishop fremfører oftest med instrumentet "live-sampling" hvor lyd blir innspilt på scenen og bearbeidet live.   
Han har laget musikk til en rekke oppsetninger i dans og scenekunst med Molitrix Scenekunst, Inamorta Dance Company, Erikk McKenzie/Hanna Filomen Mjåvatn, Cesilie Kverneland, Alexander Aarø, og flere. John Derek Bishop ble tatt opp som medlem Norsk Komponistforening i 2017. 


== Diskografi ==


=== Album ===
Saving the city vol. 1 - The Afeeliated (2008)
Piskopos (2010)
Saving the city vol. 2 - The Afeeliated (2010)
Let´s - Beatpop (2010)
John Derek Bishop Collages - Sebastian Waldejer & John Derek Bishop (2010)
Bishop Vossgård Collages (2013), Collective Ressoance, London
Bishop Vossgård Collages (2013), Collective Ressoance, London
I Know This Place - The Eivind Aarset Collages, Jazzland Recordings (2016)
Mind Vessel - Tortusa / Breistein, Jazzland Recordings (2016)


=== Singler & EP ===
Sandnes for faen - Skolekorps (2008)
Post First City (2009)
Bishop Xplosif Remixes (2010)
Bottle (Bishop remix) - Myrna Braza (2011)
Hitting the Head - Beatpop (2012)
3047 - Nelson (2012)
Onwards (Bishop remix) - Paper Pilots (2012)
Wildlife (Bishop remix) - Paper Pilots (2012)
Perspectives - Beatpop (2013)
Sail away, son (Bishop remix) - Violet Dream (2013)
Moskollage (Bishop remix) - Moskus (2013)
Him & Her - Nelson (2013)
Wish I could - Nelson (2013)
Freedom - Beatpop (2014)
Twice (Bishop remix) - Bendik Baksaas (2014)


== Referanser ==


== Eksterne lenker ==
(en) Offisielt nettsted 
(en) John Derek Bishop på Discogs 
(en) John Derek Bishop på MusicBrainz 
(no) Medlemsside Norsk Komponistforening Arkivert 14. juli 2020 hos Wayback Machine.
(no) Bishop hos NRK Urørt
(en) https://web.archive.org/web/20140201212857/http://www.collectiveres.net/interviews/john-derek-bishop/
(en) https://soundcloud.com/bishopnorway
Austrochiloidea

Austrochiloidea er en liten gruppe edderkopper, de danner en overfamilie i Araneomorphae. Bare 15 arter finnes, de er plassert i to delgrupper (familier). Ingen av artene forekommer i Norge.


== Systematisk inndeling ==
Slektskapsforholdene mellom edderkoppene er – gjengitt i hierarkisk skrivemåte – som følger:

Leddyr, Arthropoda
Gruppe Chelicerata
Gruppe edderkoppdyr, Arachnida
Orden edderkopper, Araneae
Gruppe Opisthothelae
Araneomorfe edderkopper (Araneomorphae)
Gruppe Neocribellata
Overfamilien Austrochiloidea
Austrochilidae
Gradungulidae


== Eksterne lenker ==
Austrochiloidea – detaljert informasjon på Wikispecies
Frydenlund holdeplass

Frydenlund holdeplass (tidligere Høyskolesenteret) er en trikkeholdeplass på Bislett i bydel St. Hanshaugen i Oslo. Holdeplassen ligger i Pilestredet ved den sørlige inngangen til Oslomet – storbyuniversitetet (P46), og er oppkalt etter Frydenlund Bryggerier hvor nå universitetet holder til.
11. mai 2014 byttet holdeplassen navn fra Høyskolesenteret, som kom av Bislett høyskolesenter i Pilestredet, nå Oslomet – storbyuniversitetet.


== Referanser ==


== Eksterne lenker ==
Ruters nettsted
Ruters linjekart for trikken
Ted Levine

Frank Theodore «Ted» Levine (født 29. mai 1957 i Bellaire i Ohio) er en amerikansk skuespiller. 
Levine er kjent for sine roller som Buffalo Bill i den populære filmen Nattsvermeren og som karakteren kaptein Leland Stottlemeyer i TV-serien Monk. I 1975 begynte han på Marlboro College og senere på University of Chicago. Han gjorde sine første arbeider som skuespiller i Chicago på teater-scenen og han sluttet seg til Remains Theatre som ble med-grunnlagt av Gary Cole og William L. Petersen. Etter hans erfaring på scenen, hadde hun flere roller i filmer og på fjernsyn og han hadde en mindre rolle i Charlie's Angels. Han klarte også å få en mindre rolle i Rambo: First Blood Part II.
Levine har også gitt stemmen til superskurken Sinestro i filmen Superman: The Animated Series. Han var med i nyinnspillingen av The Hills Have Eyes fra 2006. I 2007 spilte han rollen som den lokale sheriffen James Timberlake i filmen The Assassination of Jesse James of the Coward Robert Ford og han dukket opp i Ridley Scotts American Gangster, der stjernene Denzel Washington og Russell Crowe sto på rolle listen.


== Filmografi (utvalg) ==
1985 Rambo: First Blood Part II
1987 Jerngress‎
1988 Forrådt
1995 Heat
1996 Bullet
1997 Flubber
1999 Wild Wild West
2001 Evolution
2001 The Fast and the Furious ‎
2005 Geisha
2010 Shutter Island
2014 Big Game
2018 Jurassic World: Fallen Kingdom‎
2019 The Report


== Referanser ==


== Eksterne lenker ==
(en) Ted Levine på Internet Movie Database 
(sv) Ted Levine i Svensk Filmdatabas 
(da) Ted Levine på Filmdatabasen 
(da) Ted Levine på Scope 
(fr) Ted Levine på Allociné 
(en) Ted Levine på AllMovie 
(en) Ted Levine hos The Movie Database
Courbevoie

Courbevoie er en kommune i departementet Hauts-de-Seine i regionen Île-de-France i de nordvestlige forstedene til Paris. Deler av forretningsdistriktet La Défense ligger i kommunen. Den ligger 8,2 km fra sentrum av Paris.


== Befolkningsutvikling ==
Antall innbyggere i kommunen Courbevoie


== Referanser ==


== Eksterne lenker ==
(fr) Offisielt nettsted 
(en) Courbevoie – kategori av bilder, video eller lyd på Commons 
Kommunedata INSEE
Refstad-Veitvet Idrettslag

Refstad-Veitvet Idrettslag (stiftet 16. september 1946 som Refstad Idrettslag) var et idrettslag fra Groruddalen i Oslo. Klubben (Refstad IL) ble norsk mester i håndball for herrer i 1976 og seriemester tre ganger.


== Historikk ==

Klubben ble til i 1985, ved en sammenslåing av Refstad Idrettslag (stiftet i 1946) og Veitvet Sportsklubb (stiftet i 1955).  Refstad hadde håndballagene mens Veitvet hadde fått egen hall. Som en av de første lagene i Norge hadde Veitvet SK, i 1982, bygget egen hall, Veitvethallen. Hallen ble revet i 2014 og klubben flyttet inn i idrettshallen til nye Veitvet skole som åpnet høsten 2015.
Refstad vant Eliteserien i håndball for menn tre ganger, i 1974, 1977 og 1979, samt NM i 1976. Klubben hadde i flere år lag i eliteserien for både kvinner og menn. Dette kostet mye økonomisk og administrativt, og Refstad-Veitvet inngikk på 1990-tallet samarbeid med Vestli og Vestar. Refstad-Veitvets elitesatsing på herresiden gikk i 1995 inn i Vestli. I 1996 rykket kvinnelaget ned fra eliteserien. Klubben ble nedlagt i 2006, og en ny klubb, Veitvet Sportsklubb ble opprettet kort tid etter.


== Kjente utøvere ==
Mona Dahle
Per Otto Furuseth
Randi Gustad
Sven Tore Jacobsen
Anne-Brit Skarstein
Ingrid Steen
Harald Tyrdal
Ulf Magnussen


== Referanser ==
Neocribellata

Neocribellata er en gruppe (familie) av edderkopper som tilhører gruppen Araneomorphae. De er søstergruppe til den lille gruppen Hypochilidae, med bare 12 kjente arter.


== Eksterne lenker ==
(en) Neocribellata hos ITIS 
Neocribellatae – detaljert informasjon på Wikispecies
Indusskriften

Indusskriften eller Harappaskriften er en symbolbasert skrift knyttet til Induskulturen, som var i bruk under den sene Harappaperioden fra det 26. til det 20. århundre f.Kr. Skriften er ennå ikke dechiffrert. Det underliggende språket er ukjent, og mangelen på en tospråklig inskripsjon gjør dechiffreringen lite sannsynlig uten at det finner sted signifikante nye oppdagelser. Det store flertallet av inskripsjoner er funnet på små, personlige seglsteiner.
Den første publikasjonen om Harappaseglene utkom i 1873 i form av en tegning av Alexander Cunningham. Siden den tid har godt over 4000 symbolbærende objekter blitt oppdaget, så langt unna som i Mesopotamia. Tidlig på 1970-tallet publiserte Iravatham Mahadevan en katalog over omkring 3700 segl med 417 forskjellige tegn. Den gjennomsnittlige inskripsjon inneholder 5 tegn, og den lengste er bare 17 tegn lang. Mahadevan fastslo også at skriften skulle leses fra høyre mot venstre.
Enkelte tidligere filologer, begynnende med Cunningham i 1877, trodde at Indusskriften var arketypen for Brahmi-skriften som senere ble benyttet av Ashoka. Hans idéer ble støttet av  G.R. Hunter, Mahadevan, og en minoritet av filologer, som fortsatt hevder at Indusskriften er forgjengeren til indisk skrift. De fleste lærde tror likevel idag at Brahmi-skriften utgikk fra arameiske skrifttegn.
Colombes

Colombes er en kommune i departementet Hauts-de-Seine i regionen Île-de-France i de nordvestlige forstedene til Paris. Den ligger 10,6 km fra sentrum av Paris.


== Befolkningsutvikling ==
Antall innbyggere i kommunen Colombes


== Referanser ==


== Eksterne lenker ==
(fr) Offisielt nettsted 
(en) Colombes – kategori av bilder, video eller lyd på Commons 
Kommunedata INSEE
Rueil-Malmaison

Rueil-Malmaison er en kommune i departementet Hauts-de-Seine i regionen Île-de-France i de vestlige forstedene til Paris. Den ligger 12,6 km fra sentrum av Paris.


== Befolkningsutvikling ==
Antall innbyggere i kommunen Rueil-Malmaison


== Utdanning ==
IFP School


== Referanser ==


== Eksterne lenker ==
(fr) Offisielt nettsted 
(en) Rueil-Malmaison – kategori av bilder, video eller lyd på Commons 
(en) Rueil-Malmaison – galleri av bilder, video eller lyd på Commons 
Kommunedata INSEE
Hulda Gunnlaugsdóttir

Hulda Gunnlaugsdóttir (født 10. mai 1958) er en islandsk sykehusleder. Gunnlaugsdóttir er utdannet sykepleier og flyttet til Norge i 1989. Hun har vært divisjonsdirektør ved Ullevål universitetssykehus, administrerende direktør ved Aker universitetssykehus og ved sykehuset Landspítali på Island. Fra 1. oktober 2010 til 15. oktober 2013 var hun administrerende direktør ved Akershus universitetssykehus. Gunnlaugsdottir ble ny rektor ved Lovisenberg diakonale høgskole 1. juli 2022. Nå jobber Gunnlaugsdottir som Divisjonsdirektør Care i Norlandia Care.


== Referanser ==


== Eksterne lenker ==
Hjem til krisen på Island. Sykepleien nr. 5 2009
Levallois-Perret

Levallois-Perret er en kommune i departementet Hauts-de-Seine i regionen Île-de-France i de nordvestlige forstedene til Paris. Den ligger 6,4 km fra sentrum av Paris.


== Befolkningsutvikling ==
Antall innbyggere i kommunen Levallois-Perret


== Referanser ==


== Eksterne lenker ==
(fr) Offisielt nettsted 
(en) Levallois-Perret – kategori av bilder, video eller lyd på Commons 
(en) Levallois-Perret – galleri av bilder, video eller lyd på Commons 
Kommunedata INSEE
Bagheera kiplingi

Bagheera kiplingi er en av edderkoppene i gruppen hoppeedderkopper (Salticidae). Den lever i hovedsak som «vegetarianer», i symbiose med en art maur. Den får over 90 prosent av sin føde fra trær i slekten Acacia. Den finnes i Mellom-Amerika inklusive Mexico, Costa Rica og Guatemala.
Bagheera kiplingi er av to arter i slekten Bagheera, hvor slektsnavnet er 
avledet fra Bagheera, den sorte panteren fra Rudyard Kiplings Jungelboken. Selve artsnavnet, kiplingi, er til «heder» for Rudyard Kipling.
Kroppen er todelt i en bakkropp (abdomen) og en forkropp (prosoma eller cephalothorax). Hodet har åtte øyne, to uvanlig store midt foran, og to litt mindre på hver side. De resterende fire øynene er plassert på siden av hodet. Hoppeedderkoppene skiller seg ut ved at de har evnen til i en viss grad å fokusere blikket.


== Referanser ==


== Litteratur ==
Meehan C.J. Olson E.J. and Curry R.L. 2008. Exploitation of the Pseudomyrmex–Acacia mutualism by a predominantly vegetarian jumping spider (Bagheera kiplingi). 93. ESA Annual Meeting. html (besøkt 10. oktober 2008) Arkivert 1. desember 2019 hos Wayback Machine.
Milius, Susan Vegetarian spider. Science News 30. august 2008  174 side 5


== Eksterne lenker ==
(en) Bagheera kiplingi i Encyclopedia of Life 
(en) Bagheera kiplingi i Global Biodiversity Information Facility 
(en) Bagheera kiplingi hos ITIS 
(en) Kategori:Bagheera kiplingi – bilder, video eller lyd på Wikimedia Commons 
Bagheera kiplingi – detaljert informasjon på Wikispecies
Issy-les-Moulineaux

Issy-les-Moulineaux er en kommune i departementet Hauts-de-Seine i regionen Île-de-France i de sørvestlige forstedene til Paris. Den ligger 6,6 km fra sentrum av Paris.


== Befolkningsutvikling ==
Antall innbyggere i kommunen Issy-les-Moulineaux


== Referanser ==


== Eksterne lenker ==
(en) Offisielt nettsted 
(en) Issy-les-Moulineaux – kategori av bilder, video eller lyd på Commons 
Kommunedata INSEE
Tai (etnisk gruppe)

Tai (kinesisk: 泰, pinyin: tài) er en av etnisitet i det sørlig Kina og Sørøst-Asia, som i geografisk utbredelse strekker seg fra Hainan til det østlige India, og fra det sørlige Sichuan til Laos, Thailand og deler av Vietnam. Tai-folket snakker språk innenfor tai-familien og deler en del sammenfallende tradisjoner og festivaler, deriblant Songkran.
Lars Johanson

Lars Johanson (født 15. september 1978), også kjent som «Keeperlars», er en norsk bandyspiller som debuterte på eliteserienivå i 1994. Med unntak av sesongen 2009/2010 (pappaperm og spill for Ullern i 1. divisjon) spilte han størstedelen av karrieren for Stabæk hvor han vant 11 norgesmesterskap og 10 seriemesterskap. Etter 2012-sesongen trappet han ned og spilte en periode for Bergen Bandyklubb i laveste divisjon. I 2014/15-sesongen spilte han i Ullern.
Johanson debuterte på Norges bandylandslag i 2001 og har spilt totalt 47 landskamper.
I løpet av sesongen 2009/2010 avverget han totalt 13 av 15 straffer.


== Referanser ==